Saya mau tau Anime dari Tokyo Revengers. Jelaskan dalam bahasa melayu

Pada Jun 2020, ia telah diumumkan bahawa Tokyo Revengers akan menerima sebuah adaptasi siri televisyen anime. Siri ini dihasilkan oleh Liden Films dan diarahkan oleh Koichi Hatsumi. Siri ini menampilkan skrip oleh Yasuyuki Mutō, reka bentuk watak oleh Keiko Ōta, arahan suara oleh Satoki Iida dan muzik yang disusun oleh Hiroaki Tsutsumi. Ia ditayangkan secara perdana di saluran MBS dan rangkaian-rangkaian lain pada 11 April 2021. Official Hige Dandism menyanyikan lagu tema pembukaan, "Cry Baby", manakala eill menyanyikan lagu tema penutup siri tersebut . Lagu penutup kedua adalah "Tokyo Wonder", dinyanyikan oleh Nakimushi. Crunchyroll melesenkan siri ini di luar Asia. Muse Communication telah melesenkan siri ini di Asia Tenggara dan Asia Selatan dan menstrimkannya di saluran YouTube Muse Asia dan Bilibili. Muse Communication juga melesenkan siri ini untuk siaran sarikata bahasa Melayu di saluran YouTube Muse Malaysia. Mereka juga melesenkan anime ini kepada Animax Asia untuk siaran TV.

Sebuah siri anime pendek yang dihasilkan oleh Studio Puyukai yang menampilkan watak versi chibi, bertajuk , telah dikeluarkan di YouTube dari 12 April hingga 20 September 2021.